The Gates of Judgment

**"The Gates of Judgment"** (japanski: 裁きの門 *Sabaki no Mon*) je šesnaesta epizoda prve sezone animea *[[Psycho-Pass]]* koja je premijerno emitirana 7. veljače 2013. godine u sklopu Fujijevog animacijskog bloka noitaminA. Dok je i za ovu epizodu režiju potpisao Naoyoshi Shiotani, direktor animacije bio je Yutaka Hirata. Scenarij su, kao i ranije, potpisali Gen Urobuchi i Makoto Fukami.

Šesnaesta epizoda direktno se nastavlja na prethodnu i donosi rezoluciju Makishimina velikog okršaja sa Sibylom. Uz to, epizoda je predstavila i dio posvećen povijesti Enforcera Shūseija Kagarija, ali i donijela neka nova i šokantna otkrića o prirodi samog Sibyla, ali i o nekim od likova u animeu. Epizoda je ostvarila enormnu popularnost među fanovima te ju se redovito ubraja među najbolje epizode cjelokupnog serijala, a znakovita je po tome što je originalni produkcijski tim nakon ove napravio pauzu u trajanju od dvije epizode zbog zasićenja i potrebe za odmorom. Sljedeće dvije epizode odradio je vanjski tim, što je uzrokovalo određene probleme s animacijom, a koji su korigirani za kućna izdanja tih epizoda.

## Sinopsis

Priču otvara Enforcer Shūsei Kagari, koji ukratko prezentira svoju životnu priču. Kada je imao samo pet godina, Kagari je proglašen latentnim kriminalcem i poslan u Korektivni i rehabilitacijski centar Tokorozawa. U centru je redovno prolazio kroz rehabilitacijski postupak, ali se tamo osjećao kao laboratorijska životinja. Kada je jedan Enforcer ubijen, a Shinya Kōgami degradiran u Enforcera, Kagari je postao novi Enforcer pri PSB-u. Prisjećajući se tog trenutka, Kagari navodi kako nije potpuno razumio što znači "štititi zdrave građane", smatrajući ih beskorisnima i demonstrirajući pri tom svoj bijes. Dalje objašnjava kako, iako mu se "zdravi građani" i dalje gade, voli svoj posao, mada ne u ulozi štita, nego lovačkog psa. Njegovo reminiscentno razmišljanje prekida Kōgami u trenutku kada se radnja vraća u sadašnje vrijeme, pitajući ga boji li se izazova; Kagari s velikim osmijehom odbacuje Kōgamijevu zabrinutost.

U Nona Toweru, gdje su izvršili pokolj svih prisutnih, Choe i Makishima pokušavaju otkriti izvorište najveće koncentracije energije u tornju. Choe otkriva dvije lokacije - jednu na vrhu tornja, a drugu u podrumu. Choe zaključuje kako je lokacija koju oni traže u podrumu jer se na krovu nalazi radijski toranj pa je očekivano da se gore nalazi i velika koncentracija energije. Problem im predstavlja činjenica da preko nacrta ne mogu otkriti što se nalazi u podrumu jer novi nacrti prikazuju stanje samo do četvrte podzemne etaže, dok izvorni nacrti otkrivaju kako zapravo ima dvadeset etaža. U tom trenutku stiže upozorenje o vozilu PSB-a koje se približava; Makishima zaključi kako je to Kōgami. Dogovore plan - Makishima će, znajući da će Kōgami pratiti njega, ići na vrh, dok će Choe ići u podrum, gdje se vjerojatnije nalazi centar Sibyla. Prije rastanka, Makishima napominje Choeu kako vjeruje u njega.

Akane, Kōgami i Kagari dolaze do ulaza u Nona Tower gdje vide posljedice nasilja. Nakon što od Shion zatraže snimke sigurnosnih kamera, Akane obavještava Ginozu te od njega traži dopuštenje da krene za Makishimom. Instruirajući ih da Makishimu dovedu život (zbog ranijeg dogovora sa šeficom Kasei), Ginoza im odobri ulazak, dok on i ostatak tima rješavaju nerede na ulicama. Prije nego odluče kako postupati, Shion ih obavijesti kako su se Makishima i njegovi ljudi razdvojili te kako je Makishima otišao na vrh tornja. Kōgami predlaže da Akane i on idu za Makishimom, dok se Kagari ponudi da prati Choea u podrumu; Shion je, inače, uočila kako je Choe nestao s mape nakon četvrte etaže.

Kōgami i Akane naiđu na mali problem kada shvate da je Makishima isključio dizala, ali se uz Shioninu pomoć uspiju snaći da što brže dođu do 90. kata. Kagari, u međuvremenu, prati Shionine instrukcije i dolazi do mjesta gdje je Choe nestao, a koje bi trebalo biti slijepa ulica. Ipak, Kagari otkriva kako iza zida postoji tajni prolaz koji vodi do nižih etaža. Dok Kagari odluči spustiti se niže, Akane i Kōgami dolaze do servisnog dizala koje ih vodi do Makishime. U dizalu, Shion ih upozorava da ne koriste elektromagnetske granate blizu radio tornja te pita Kōgamija kako misli neutralizirati učinak Makishiminih kaciga. Kōgami je ponio jednu kacigu te ju odlučio dati Akane da ju nosi kako druge kacige ne bi mogle kopirati njezin Crime Coefficient. Akane pristaje i dok stavlja kacigu, Kōgami objašnjava svoju teoriju da je Makishima zapravo mamac, dok je pravi cilj njihova napada zapravo u podrumu. U suprotnome, njihovo razdvajanje ne bi imalo smisla. Kōgami tada upita Shion postoji li u podrumu tajni prostor bez sigurnosnih kamera, što mu Shion potvrđuje, dodajući kako je prije nekog vremena prekinula komunikaciju sa Kagarijem tako da ni ona ne zna detalje. Kōgami pretpostavi kako Makishima ima teoriju oko toga što se skriva u podrumu, a kada ga Akane krene pitati zašto onda nisu išli s Kagarijem, Kōgami odgovara kako njihov cilj nije bio spriječiti Makishimu u njegovom naumu već ga stjerati u kut. 
 
U međuvremenu, Kagari šeta podrumom i komunicira sa Shion, ne znajući da je komunikacija prekinuta. U trenutku kada shvati da je komunikacija prekinuta, s leđa mu dolazi jedan od maskiranih muškaraca koji u njega puca pištoljem sa čavlovima. Iako ga uspije pogoditi u rame, Kagari refleksno reagira i brzo svlada svog napadača, nakon čega preuzima njegov komunikacijski uređaj i stupi u kontakt s Choeom. Choe, pokušavajući otvoriti divovska vrata, pohvali Kagarija te mu ponudi kratak razgovor. Otkriva mu kako se njih dvojica nalaze u prostoru potpuno odsječenom od komunikacijskih sustava te kako Kagari ima potpunu slobodu djelovanja, pitajući ga kako se on osjeća zbog te činjenice. Kagari komentira kako nije loše, osim što je zatvoren u podrumu, na što mu Choe odgovara kako će uskoro, kada Makishima i on unište Sibyl, cijeli svijet biti slobodan. Na Kagarijev upit, Choe mu objašnjava kako misli ozbiljno te kako se upravo nalazi ispred vrata koja vode do Sibylove jezgre. Choe nastavlja tvrdeći kako su njih dvojica obojica latentni kriminalci te pita Kagarija kako se osjeća kada vidi iste one ljude koji su ih stavili u podređeni položaj kako se međusobno ubijaju po ulicama. Kagari se složi s Choeom da su oni to zaslužili, dodajući čak da mu je i drago što je tako, ali ekspresno napada i vrijeđa Choea, govoreći kako Sibyl jest sranje, ali kako su Makishima i on jednako sranje kao i sustav protiv kojeg se bore. Nastavlja kako su i Choe i on sam samo otpad koji je tu da zaviti drugima na njihovoj sreći te kako ga nije briga što će tisuće ljudi u gradu umrijeti, ali mu se ne sviđa što će bezbrižno živjeti samo oni koji su ih natjerali da se poubijaju. Zaključuje kako Choe zaslužuje prvi umrijeti i to više puta, za svaku osobu čiju je smrt uzrokovao. Choe ga tada upita koliko će on puta morati umrijeti, međutim Kagari to spretno odbacuje, tvrdeći da će mu taj podatak, ako pakao doista postoji, otkriti Yama. Choe kaže kako se nadao da će postati prijatelji, na što mu Kagari odvrati da njegovi prijatelji rješavaju problem njegova šefa na vrhu tornja te kako on dolazi do njega da ga ubije na licu mjesta. Dodaje kako bi bilo odlično da Choe u međuvremenu uspije uništiti Sibyl, na što Choe odvrati kako će dati sve od sebe, ali kako je sigurnost na posljednjim vratima izrazito dobra. Kagari dolazi do točke iza koje ga čekaju dvojica maskiranih muškaraca, spremni da ga ubiju.

Kōgami i Akane su, u međuvremenu, stigli do posljednjeg kata, a Shion im je otkrila gdje se točno nalazi Makishima. Njih dvoje krenu stepenicama prema vrhu, ali tu ih u zasjedi dočeka još jedan maskirani muškarac, koji ih napadne pištoljem sa čavlima. Maskirani muškarac, unatoč Kōgamijevom planu, ima prenizak Crime Coefficient što onesposobi Dominatore. Ovaj uspije raniti Akane u nogu i okrznuti Kōgamija prije nego mu potonji izbije pištolj iz ruke. U fizičkom okršaju, Kōgami ga uspijeva svladati i odlazi do Akane kako bi provjerio njezino stanje. Iako krvari, Akane mu govori da ide po Makishimu, a Kōgami zaključi kako je Makishimina prisutnost dovela do preniskog Crime Coefficienta. Dolaskom na vrh, Kōgamija napada još jedan maskirani muškarac i nanosi mu teške ozljede, ali ga Kōgami ipak uspijeva svladati. Ubrzo se pojavi i treći, posljednji maskirani muškarac, kojega Kōgami također uspije svladati.

U tom se trenutku sa stepenica spušta Makishima i dolazi do prvog pravog susreta između dvojice velikih rivala, a koji se direktno nadovezuje na početnu scenu prve epizode. Kōgami potvrdi Makishimin Crime Coefficient (koji iznosi 0), nakon čega njih dvoje izmijene nekoliko filozofskih replika. Kōgami ju završava navodeći kako ga planira ubiti, na što ga Makishima pita ne osjeća li mu se dužnim jer ga je ovaj ranije ostavio na životu. Kōgami odgovara kako će Makishima zažaliti tu odluku i napadne ga. U intenzivnom fizičkom obračunu, Makihsima uspijeva svladati umornog i ozlijeđenog Kōgamija te ga planira ubiti. U tom se trenutku iza Makishima pojavljuje Akane, koja ga udari kacigom po glavi; Makishima izgubi svijest i pada na pod. Iako Kōgami apelira na Akane da ga ubije, a čini se kako će tragična sjećanja koje inspektorica nosi rezultirati upravo time, njezin moralni kod proradi i ona uhapsi Makishimu.

Kagari je, u međuvremenu, svladao oba maskirana muškarca te došao do Choeove lokacije. Choe je uspio probiti kod i ući u prostoriju gdje se nalazi Sibylova jezgra. Ne vjerujući vlastitim očima, Kagari promatra Sibyl i sluša Choea koji slavodobitno snima istinu, za koju smatra da će biti dovoljna za rušenje sustava, bez da se isti uništava. Tada u prostoriju dolazi šefica Kasei, koja usmjerava svoj Dominator prema Choeu i ubija ga, iako je on uspio ispaliti kiselinu prema njoj prije nego je umro. Prekriven Choeovom krvlju, Kagari zabrinuto gleda prema šefici koja se, iako pogođena kiselnom, uspravi i tako oktkriva još jednu zastrašujuću istinu - ona je zapravo robot kojeg kontrolira Sibyl. Kagari je šokiran, a šefica Kasei usmjeri svoj Dominator prema njemu. Iako Dominator aktivira *Non-Lethal Paralyzer*, šefica, odnosno Sibyl, uspijeva ga premostiti i aktivirati *Lethal Eliminator*, spremna da ubije Kagarija. Dok Kagari sa cinizmom komentira svoju smrt, šefica Kasei opali i vidimo kako Kagari nestaje s osmijehom na licu.

## Glasovi

*Kana Hanazawa kao Akane Tsunemori, mlada inspektorica pri PSB-u
*Kenji Nojima kao Nobuchika Ginoza, inspektor pri PSB-u
*Tomokazu Seki kao Shinya Kōgami, jedan od Enforcera pri PSB-u 
*Shizuka Itō kao Yayoi Kunizuka, jedini ženski Enforcer *(negovorna uloga)*
*Akira Ishida kao Shūsei Kagari, jedan od Enforcera pri PSB-u
*Kinryū Arimoto kao Tomomi Masaoka, najstariji među Enforcerima *(negovorna uloga)*
*Takahiro Sakurai kao Shōgo Makishima, glavni antagonist
*Miyuki Sawashiro kao Shion Karanomori, analitičarka pri PSB-u
*Yasunori Masutani kao Choe Gu-sung, Makishimin suradnik
*Yoshiko Sakakibara kao Jōshū Kasei, šefica PSB-a
*Noriko Hidaka kao glas Dominatora

## Podaci o Psycho-Passu

Koncept Psycho-Passa je izrazito važan za cjelokupno razumijevanje animea i njegove radnje. Sukladno tomu, likovima se kroz epizode redovito mjeri razina Psycho-Passa, a te se brojke prikazuju ne Dominatoru kao i na službenim evidencijama koje dostavlja Sibyl. Kroz šesnaestu epizodu, prezentirane su sljedeće brojke:

*Maskirani muškarac:  24.7 (brojka koju pokazuje Kōgamijev Dominator; Shōgo Makishima) 
*Shōgo Makishima:  0 (brojka koju pokazuje Kōgamijev Dominator)
*Choe Gu-sung:  ≥300 (brojka koju pokazuje Dominator šefice Kasei)
*Shūsei Kagari:  ≥100, ali ≤299 (brojka koju pokazuje Dominator šefice Kasei)

## Reference na popularnu kulturu
 
*[[Psycho-Pass]]* je kao anime u cjelini imao karakteristiku da često vrši reference na zapadnu filozofiju i pop-kulturu. Taj je običaj započeo s trećom epizodom te se nastavlja u daljnjima. U ovoj su epizodi izvršene tek dvije reference i to u formi citata koje si međusobno, kao replike, navode Shinya Kōgami i Shōgo Makishima. U trenutku kada se njih dvojica prvi put osobno sretnu, Makishima, referirajući na činjenicu da Kōgamijev Dominator pokazuje vrijednost 0, navodi citat Blaisea Pascala iz njegova nedovršenog djela *[[Pensées]]*:

Prepoznavši citat i demonstrirajući tako svoju erudiciju, Kōgami mu je uzvratio citirajući španjolskog filozofa Joséa Ortegu y Gasseta, koji se u svom djelu *[[Toward a Philosophy of History]]* referira upravo na Pascala:

Makishima je bio impersioniran Kōgamijevim znanjem, prepoznavši citat kao Ortegin. Uzvratio mu je kako bi i on zasigurno iskoristio isti citat da je Kōgami citirao Pascala.

## Muzika

Četrnaesta epizoda je kao uvodnu pjesmu koristila "Out of Control" benda Nothing's Carved in Stone. Glazbu i tekst uvodne pjesme zajednički potpisuju članovi samog benda. Odjavna pjesma bila je "All Alone with You" u izvedbi dua EGOIST. Glazbu, tekst i aranžman za pjesmu potpisuje ryo, instrumentalist benda. Iako je EGOIST napisao obje odjavne pjesme, one su po svom stilu prilično različite.

Ostalu glazbu potpisuje kompozitor Yūgo Kanno, koji je potpisao glazbu za cjelokupni anime.

## Kritike

Šesnaesta epizoda animea prošla je izrazito dobro među kritikom te ju se smatra jednom od najboljih epizoda cjelokupnog serijala. Na portalu IMDb je dobila ocjenu 9.0/10, odnosno postala je druga najbolje ocijenjena epizoda obaju sezona animea. Komparativno je također zeuzela drugo mjesto, podijelivši ga s jedanaestom epizodom, koja je dobila jednaku ocjenu. Na forumu portala MyAnimeList.net, 968 članova je epizodi dalo prosječnu ocjenu 4.7/5, kojom je i ona došla među najbolje ocijenjene epizode animea.

Thomas Zoth je također pozitivno ocijenio ovu epizodu, priznajući joj, iako uvjetno, etiketu Urobuchijevog "remek-djela". Pišući kritiku za The Fandom Post.com, Zoth je epizodi dao najvišu ocjenu "A". Iako je rekao da će činjenica radi li se doista o "remek-djelu" ovisiti o smjeru u kojem će serija dalje ići, objasnio je kako je "svejedno fantastična". Posebno je pohvalio razvoj kojeg su pokazali Kagari i Akane, međutim pitao se je li direktni konflikt između Kōgamija i Makishime zapravo vrhunac animea ili će Urobuchi imati još dobrih ideja.

## Reference

## Vanjske veze
*